***ยอดนักสืบจิ๋วโคนัน: ศึกชิงอัญมณีสีคราม*** (ญี่ปุ่น: *Detective Conan: The Fist of Blue Sapphire* โรมาจิ: *名探偵コナン 紺青の拳* ทับศัพท์: *Meitantei Conan: Konjō no Fisuto*) เป็นยอดนักสืบจิ๋วโคนันเดอะมูฟวี่ลำดับที่ 23 และเป็นภาพยนตร์เรื่องแรกในชุดที่มีสถานที่เดินเรื่องหลักอยู่นอกประเทศญี่ปุ่น ภาพยนตร์เรื่องนี้เข้าฉายที่ประเทศญี่ปุ่นเมื่อวันที่ 12 เมษายน พ.ศ. 2562

ภาพยนตร์ทำรายได้ในญี่ปุ่น รวมทั้งสิ้น 9,3 พันล้านเยน หรือ 2,651 ล้านบาทไทย กลายเป็นภาพยนตร์ยอดนักสืบจิ๋วโคนันที่มีรายได้เป็นอันดับที่สามในประเทศญี่ปุ่น แต่เป็นภาพยนตร์ที่ทำรายได้สูงสุดทั่วโลก ด้วยรายได้ 115 ล้านเหรียญ โดยมีรายได้เสริมจากการฉายแบบสี่มิติ และเป็นหนึ่งใน 20 อันดับภาพยนตร์ญี่ปุ่นที่ทำรายได้สูงสุดตลอดกาล

ภาพยนตร์นี้เป็นภาพยนตร์ยอดนักสืบจิ๋วโคนันภาคสุดท้ายที่ฉายในยุคเฮเซ ก่อนที่จะก้าวเข้าสู่ยุคเรวะ โดยยังเป็นภาพยนตร์ที่สร้างชื่อให้ โทโมโกะ นากาโอกะ เป็นผู้กำกับหญิงที่ทำเงินสูงสุดของญี่ปุ่น ในแบบที่ไม่เคยมีมาก่อน

สำหรับในประเทศไทย ภาพยนตร์เข้าฉายเมื่อวันที่ 8 สิงหาคม พ.ศ. 2562 โดยฉายเฉพาะโรงภาพยนตร์ในเครือเอสเอฟ ซีเนม่า ภาพยนตร์ทำรายได้ 8 ล้านบาท

ตัวละครสำคัญ
------------

### ตัวละครหลัก

* เอโดงาวะ โคนัน (นามแฝง อาเธอร์ ฮิราอิ) ให้เสียงพากย์โดย มินามิ ทากายามะ (อรุณี นันทิวาส)

ยอดนักสืบวัยประถมที่ตัวตนที่แท้จริงคือ นักเรียนชั้นมัธยมปลาย คุโด้ ชินอิจิ ที่ถูกองค์กรชายชุดดำจับกรอกยาพิษจนตัวหดเล็กลง จนเขาต้องคอยแก้ปริศนาต่าง ๆ มามากมายแทบจะทั่วญี่ปุ่น เพื่อหาทางไล่ล่าองค์กร และกลับคืนร่างเดิม ครั้งนี้ เขาถูกจอมโจรคิดลักพาตัวมาที่สิงคโปร์ พร้อมต้องปลอมแปลงตัวตนใหม่ ชื่อว่า อาเธอร์ ฮิราอิ เพื่อทำภารกิจสำคัญให้กับจอมโจรคิด

* โมริ รัน ให้เสียงพากย์โดย วากานะ ยามาซากิ (วิภาดา จตุยศพร)

นักเรียนชั้นมัธยมปลายสาวผู้มากความสามารถในด้านคาราเต้ อดีตเพื่อนสมัยเด็กของคุโด้ ชินอิจิ ปัจจุบันคือแฟนสาวที่ตามเพื่อนสนิท ซึซึกิ โซโนโกะ มาชมการแข่งขันคาราเต้ของรุ่นพี่ และแฟนอย่าง เคียวโงคุ มาโคโตะ ที่สิงคโปร์

* โมริ โคโกโร่ ให้เสียงพากย์โดย อากิระ คามิยะ (ธนกฤต เจนคลองธรรม)

อดีตตำรวจที่ลาออกมาทำงานเป็น นักสืบเอกชน พ่อของ โมริ รัน ที่ต้องมาเป็นผู้ปกครองให้กับ โคนัน และ คอยเป็นหุ่นเชิดสืบคดีต่าง ๆ ของโคนัน จนได้ชื่อเป็น โคโกโร่นิทรา มาครั้งนี้เขาตามมาสอดส่องพฤติกรรมของลูกสาวและมีบทบาทสำคัญต่อการไขปริศนาครั้งนี้ด้วย

* ซึซึกิ โซโนโกะ ให้เสียงพากษ์โดย นาโอโกะ มัสซึอิ (อรุณี นันทิวาส)

เพื่อนสนิทของโมริ รัน ที่คบมาตั้งแต่อนุบาล ทั้งคู่ร่วมทุกข์ร่วมสุขกันมาตลอด นักเรียนชั้นมัธยมปลายสาวเปิ่น จิตใจดี ทายาทมหาเศรษฐีอันดับต้นของญี่ปุ่น ผู้มีใจให้กับผู้ชายธรรมดาอย่าง เคียวโงคุ มาโคโตะ

* เคียวโกขุ มาโคโตะ ให้เสียงพากย์โดย โนบูยูกิ ฮิยามะ (ไกวัล วัฒนไกร)

กัปตันคาราเต้ของโรงเรียนไคโด้ สู้มา 400 นัดไม่เคยแพ้ จนได้รับฉายาว่า หมัดเทวดา แฟนหนุ่มของโซโนโกะ ที่พร้อมทุ่มเททั้งแรงกาย แรงใจต่อสู้เพื่อแฟนสาวในการแข่งขันคาราเต้

* จอมโจรคิด/คุโรบะ ไคโตะ (ปลอมตัวเป็น คุโด้ ชินอิจิ) ให้เสียงพากย์โดย คัปเปย์ ยามากุจิ (ภัทรวุฒิ สมุทรนาวี), (ภัคภูมิ ลิ้มมานะสถาพร)

นักเรียนชั้นมัธยมปลายผู้มีความสามารถในการไขคดีต่าง ๆ มาแล้วนับไม่ถ้วน ก่อนจะต้องกลายมาเป็นโคนัน ส่วนอีกคนเป็นจอมโจรที่ก่อคดีโจรกรรมต่าง ๆ มามากมาย โดยปิดบังตัวจริงว่าตัวเองเป็นลูกชายของ จอมโจรคิดรุ่นก่อน ครั้งนี้เขาเล็งเป้าหมายที่ "กำปั้นสีน้ำเงิน" ถึงสิงคโปร์ และเขาต้องการความช่วยเหลือจากโคนัน มากที่สุด

* ไฮบาระ ไอ ให้เสียงพากย์โดย เมงูมิ ฮายาชิบาระ (วิภาดา จตุยศพร)

ตัวตนที่แท้จริง คือ มิยาโนะ ชิโฮะ หรือโค้ดเนม "เชอร์รี่" เธอตัดสินใจทรยศองค์กรโดยการกินยาแบบเดียวกับที่โคนันถูกจับกรอกให้ตัวหดเล็กลง เธอคอยทำหน้าที่ช่วยเหลือในการสืบสวนของโคนัน เธอมีความรู้สึกบางอย่างกับเขาแต่ต้องเก็บซ่อนไว้ เธอไม่ได้ไปสิงคโปร์ แต่จะคอยเป็นผู้ช่วยให้กับโคนันในการสืบคดีครั้งใหญ่นี้

* โยชิดะ อายูมิ ให้เสียงพากย์โดย ยูกิโกะ อิวาอิ (ศันสนีย์ ติณห์กีรดีศ)

หนึ่งในสมาชิกของขบวนการนักสืบเยาวชน เธอแอบชอบโคนันเพราะเห็นว่าเขาคอยช่วยเหลือเธอในยามลำบากอยู่เสมอ แต่คราวนี้มาเล่นกับไฮบาระและดร.อากาสะเท่านั้น

* ซึบุรายะ มิซึฮิโกะ ให้เสียงพากย์โดย อิคุอิ โอทานิ (ภัคภูมิ ลิ้มมานะสถาพร)

สมาชิกของขบวนการนักสืบเยาวชน ชื่นชอบการสืบสวน และชอบแย่งซีนสืบสวนแทนโคนันอยู่เสมอ ทำให้เกิดปัญหาอยู่หลายครั้ง แต่คราวนี้มาเล่นกับไฮบาระและดร.อากาสะเท่านั้น

* โคจิมะ เก็นตะ ให้เสียงพากย์โดย วาตารุ ทาคางิ (ภัทรวุฒิ สมุทรนาวี)

หัวหน้าของขบวนการนักสืบเยาวชน และชอบกินข้าวหน้าปลาไหล เขาชอบรังแกและดูถูกโคนันบางเวลา แต่ก็รักเพื่อนทุกคน แต่คราวนี้มาเล่นกับไฮบาระและดร.อากาสะเท่านั้น

* ดร.อากาสะ ฮิโรชิ ให้เสียงพากย์โดย เคนอิจิ โองาตะ (ภัคภูมิ ลิ้มมานะสถาพร)

นักวิทยาศาสตร์เพื่อนบ้านของชินอิจิ คอยช่วยเหลือโคนันทุกๆเรื่อง ตั้งแต่เรื่องที่ชินอิจิกลายเป็นโคนัน เขาก็พยายามหายาแก้พิษด้วย นอกจากนี้เครื่องมือที่ช่วยเหลือโคนันในการคลี่คลายคดี และกลายเป็นผู้ปกครองคอยดูแลขบวนการนักสืบรุ่นจิ๋วระหว่างที่โคนันอยู่สิงคโปร์

* สารวัตรนากาโมริ กินโซ ให้เสียงพากย์โดย อิชิอิ โคจิ (ภัทรวุฒิ สมุทรนาวี)

ตำรวจที่ค่อนข้างเซ่อ มักจะตามไล่ล่าจับจอมโจรคิดเสมอและจะโดนจอมโจรคิดแหกตาทุกครั้งเวลาที่จอมโจรคิดโจรกรรม

### ตัวละครรับเชิญ

* **เลออน โลว์** อายุ 43 ปี ให้เสียงพากย์โดย ยามาซากิ อิคุซาบุโร่ (ธนกฤต เจนคลองธรรม)

ยอดนักสืบ และนักจิตวิทยาที่มีชื่อเสียงในสิงคโปร์ ปัจจุบันเป็นนักธุรกิจ และผู้ให้คำปรึกษาในด้านต่าง ๆ รวมถึงการปกป้อง "กำปั้นสีน้ำเงิน" เขาตั้งตนเป็นศัตรูกับจอมโจรคิด และ โคนัน โดยมีริชิ รามานาธาน เป็นลูกศิษย์อันดับหนึ่ง
* **เรเชล ชองกู** อายุ 28 ปี ให้เสียงพากย์โดย คาวาคิตะ มายุโกะ (ศันสนีย์ ติณห์กีรดีศ)

เลขาสาวสวยของเลออง แต่กลับทำหน้าที่คอยช่วยเหลือพวกโคนันอย่างลับ ๆ ชอบทำตัวสันโดษ มีแผนการลับซ่อนเร้น และจุดประสงค์บางอย่างที่ไม่ชัดเจน เป็นบุคคลที่เต็มไปด้วยปริศนา
* **เฮซลี จามาลุดดิน** อายุ 25 ปี ให้เสียงพากย์โดย ไรอัน ไดรส์ (ภัทรวุฒิ สมุทรนาวี)

หัวหน้าฝ่ายรักษาความปลอดภัยสูงสุดของสิงคโปร์ บอดี้การ์ดของ เลออง ทั้งยังเป็นนักคาราเต้ที่ทรงพลังที่สุดของประเทศ เขาคาดหวังที่จะได้เอาชนะเคียวโงคุ มาโคโตะ ในการแข่งขันครั้งนี้
* **เชอริลิน ทัง** อายุ 40 ปี ให้เสียงพากย์โดย อาซาคาว่า ยู (วิภาดา จตุยศพร)

ทนายความสาวชาวสิงคโปร์ สปอนเซอร์ของมาโคโตะ ที่เชื้อเชิญให้เขาเข้าร่วมการแข่งขัน
* **จอน ฮัน เช็ง** อายุ 70 ปี ให้เสียงพากย์โดย เจฟ แมนนิ่ง (ไกวัล วัฒนไกร)

มหาเศรษฐีชาวสิงคโปร์ ผู้เก็บกู้ "กำปั้นสีน้ำเงิน" เมื่อหนึ่งปีก่อน หลงใหลในศิลปะการต่อสู้ จึงได้จัดการแข่งขันคาราเต้ขึ้นมา โดยมีรางวัลเป็น เข็มขัดที่มีกำปั้นสีน้ำเงิน ผลึกไว้ เขาเป็นแฟนคลับของโมริ โคโกโร่อีกด้วย
* **ริชิ รามานาธาน** อายุ 29 ปี ให้เสียงพากย์โดย ยูกิ คาจิ (ภัคภูมิ ลิ้มมานะสถาพร)

เจ้าหน้าที่ตำรวจเสริมหนุ่มของสิงคโปร์ ลูกครึ่งญี่ปุ่น-สิงคโปร์ ลูกศิษย์ของเลออง โลว์ เป็นคนใจดี สดใส แต่จริงจังกับการสืบคดีที่เกิดขึ้น จึงร่วมมือกับโคโกโร่ และ ชินอิจิในการสืบคดีครั้งนี้
* **นากาโทมิ เรย์จิโร่** อายุ 39 ปี ให้เสียงพากย์โดย ฮิโรกิ ทากาฮาชิ (ภัคภูมิ ลิ้มมานะสถาพร)

ประธานหนุ่มผู้บริหารบริษัทนากาโทมิอันผิดกฎหมายที่เข้ามาพัวพันกับโซโนโกะ และ เลออน
* **มาร์ค เอเดิน** อายุ 38 ปี ให้เสียงพากย์โดย ชาร์ล โกลเวอร์ (ไกวัล วัฒนไกร)

เจ้าหน้าที่ตำรวจสิงคโปร์ ผู้มาขอความช่วยเหลือในการสืบคดี กับ ริชิ ในคดีฆาตกรรม
* **ยูจีน ลิม** ให้เสียงพากย์โดย เคิร์ต คัมมอน (ไกวัล วัฒนไกร)

โจรสลัดในเอเชียตะวันออก ผู้หวังที่จะบุกโจมตีสิงคโปร์ โดยมีผู้ไม่หวังดีภายในร่วมแผนการด้วย
* **พ่อของริชิ รามานาธาน** ให้เสียงพากย์โดย ยาซูฮิโระ มามิยะ

นักสมุทรศาสตร์วิทยาจากญี่ปุ่น ผู้ค้นพบอัญมณีสีครามใต้ก้นมหาสมุทร ก่อนที่จอนจะเก็บกู้ไปหลังฆาตกรรมเขาด้วยการขับเรือชน
* **โอซามุ ฮายาชิ** อายุ 53 ปี ให้เสียงพากย์โดย โอซามุ ฮายาชิ (ไกวัล วัฒนไกร)

อาจารย์ ทาเล้นท์ พิธีกร ที่มีตัวตนจริง ๆ จากญี่ปุ่นที่เดินทางมาสิงคโปร์เพื่อทำรายการแข่งขันคาราเต้ร่วมกับลิเลียน รอย ดาราไอดอลเด็กสาว

* **ลิเลียน รอย** อายุ 15 ปี ให้เสียงพากย์โดย ลิเลียน รอย (ศันสนีย์ ติณห์กีรดีศ)

ดาราไอดอลเด็กสาวลูกครึ่งญี่ปุ่นฝรั่งเศสที่เดินทางมาสิงคโปร์เพื่อทำรายการแข่งขันคาราเต้ ร่วมกับโอซามุ ฮายาชิ

### ผู้ถูกสังหารในตอนนี้

* **เชอริลิน ทัง**
* **เรเชล ชองกู**

เพลงประกอบประจำภาค
------------------

* "BLUE SAPPHIRE" โดย ฮิโรโอมิ โทซากะ สังกัดริทึมโซน เครือเอเว็กซ์กรุป
* "Clair de lune" เพลงลำดับที่ 3 ในซุอิตแบร์กามัสก์ โดย โกลด เดอบูว์ซี

บ็อกซ์ออฟฟิศ
------------

มารีนาเบย์แซนส์ เป็นสถานที่ดำเนินเรื่องหลัก
ภาพยนตร์ขายบัตรได้ 313,724 ใบ และทำรายได้ 422,465,000 เยน ในวันเปิดตัวที่ญี่ปุ่น ภาพยนตร์ติดอันดับแรกของบ็อกซ์ออฟฟิศญี่ปุ่นและทำรายได้ถึง 1.88 พันล้านเยน ในสัปดาห์แรกของการฉาย นับเป็นสถิติสูงสุดของชุดภาพยนตร์ยอดนักสืบจิ๋วโคนัน ต่อมาในสัปดาห์ที่สอง ภาพยนตร์ขายบัตรได้ 678,000 ใบ ทำรายได้ ¥886 million รวมสองสัปดาห์แล้วภาพยนตร์ทำรายได้ถึง 3.58 พันล้านเยน แต่ในสัปดาห์ที่สาม ภาพยนตร์ตกลงมาอยู่อันดับที่สอง เพราะถูกแซงโดย *อเวนเจอร์ส: เผด็จศึก* ที่เพิ่งเข้าฉาย ก่อนที่ในสัปดาห์ที่สี่ *ยอดนักสืบจิ๋วโคนัน* กลับขึ้นไปอยู่อันดับที่หนึ่งอีกครั้ง เอาชนะ *อเวนเจอร์ส: เผด็จศึก* และ *โปเกมอน ยอดนักสืบพิคาชู*

ในสัปดาห์ที่ห้า *ยอดนักสืบจิ๋วโคนัน* ถูกแซงโดย *ยอดนักสืบพิคาชู* ในบ็อกซ์ออฟฟิศญี่ปุ่น *ศึกชิงอัญมณีสีคราม* ทำรายได้ในญี่ปุ่นรวมห้าสัปดาห์ทั้งสิ้น 7,951,036,700 เยน ต่อมาในสัปดาห์ที่เจ็ด ภาพยนตร์ขายบัตรได้ทั้งสิ้น 6.71 ล้านใบ และทำรายได้รวมทั้งสิ้น 8,575,715,400 เยน ต่อมาในวันที่ 21 มิถุนายน ค.ศ. 2019 ภาพยนตร์ขายบัตรสะสมได้รวม 7.4 ล้านใบ และทำรายได้ทะลุ 9 พันล้านเยนที่ญี่ปุ่น ต่อมาในวันที่ 7 กรกฎาคม ค.ศ. 2019 ภาพยนตร์ทำรายได้ในประเทศรวม 9.1 พันล้านเยน ทำให้เรื่องนี้ติด 1 ใน 50 อันดับแรกของภาพยนตร์ที่ทำรายได้สูงที่สุดในญี่ปุ่น อีกทั้งยังเป็นภาพยนตร์ที่ทำรายได้มากที่สุดของ*ยอดนักสืบจิ๋วโคนัน* แซงหน้า *ปฏิบัติการสายลับเดอะซีโร่*

ในต่างประเทศ ภาพยนตร์ทำรายได้มากเป็นอันดับที่สองของบ็อกซ์ออฟฟิศจีน รองจาก *กระบี่เทพสังหาร* ภาพยนตร์ทำรายได้รวมในจีนทั้งสิ้น 32.4 ล้านดอลลาร์สหรัฐ (ณ วันที่ 22 กันยายน ค.ศ. 2019) ในประเทศไทย ภาพยนตร์ทำรายได้ในวันเปิดตัวทั้งสิ้น 1.32 ล้านบาท ซึ่งมากเป็นอันดับที่สองของบ็อกซ์ออฟฟิศไทย รองจาก *เร็ว..แรงทะลุนรก ฮ็อบส์ & ชอว์* ในประเทศอื่น ๆ ภาพยนตร์ทำรายได้ 1,728,708 ดอลลาร์สหรัฐในเกาหลีใต้และเวียดนาม และทำรายได้ 65,812 ดอลลาร์สหรัฐในสหรัฐอาหรับเอมิเรตส์

อ้างอิง
-------

1. ↑
2. ↑
3. ↑
4. ↑
5. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2019-04-09. สืบค้นเมื่อ 2019-04-09.
6. ↑
7. ↑
8. ↑  "Detective Conan: Fist of Blue Sapphire Anime Film Earns 422 Million Yen on Opening Day". *Gojinshi* (ภาษาอังกฤษแบบอเมริกัน). 2019-04-14. สืบค้นเมื่อ 2019-04-14.
9. ↑  Komatsu, Mikikazu (April 16, 2019). "Japan Box Office: 23rd Detective Conan Film Triumphs with Record-Breaking Opening". *Crunchyroll*. สืบค้นเมื่อ 18 April 2019.
10. ↑  Komatsu, Mikikazu (April 23, 2019). "Japan Box Office: 23rd Detective Conan Film Easily Crosses 3.5 Billion Yen Mark". *Crunchyroll*. สืบค้นเมื่อ 2 May 2019.
11. ↑  "Detective Pikachu Tops Endgame, Detective Conan in 2nd Weekend". *Anime News Network*. May 14, 2019. สืบค้นเมื่อ May 14, 2019.
12. ↑  "Ibuki Opens at #2, Sadako at #4, Promare at #8 in Japan". *Anime News Network*. 28 May 2019. สืบค้นเมื่อ 28 May 2019.
13. ↑  "名探偵コナン：劇場版「紺青の拳」の4Dアトラクション"出国"上映が8月23日から実施". *MANTANWEB* (ภาษาญี่ปุ่น). 21 June 2019. สืบค้นเมื่อ 25 September 2019.
14. ↑  "歴代興収ベスト100" [All-time box office top 100] (ภาษาญี่ปุ่น). Kogyo Tsushinsha. สืบค้นเมื่อ 9 June 2019.
15. ↑  Davis, Rebecca (16 September 2019). "China Box Office: 'Jade Dynasty' in Front Ahead of Mixed Competition". *Variety*. สืบค้นเมื่อ 25 September 2019.
16. ↑  "Detective Conan: The Fist of Blue Sapphire". *EntGroup*. คลังข้อมูลเก่าเก็บจากแหล่งเดิมเมื่อ 2019-09-24. สืบค้นเมื่อ 25 September 2019.
17. ↑  "รายได้หนังเข้าใหม่ ประจำวันพฤหัสบดีที่ 8 สิงหาคม 2562". *ชมรมวิจารณ์บันเทิง*. 9 August 2019. สืบค้นเมื่อ 11 June 2020.
18. ↑  "Detective Conan: The Fist of Blue Sapphire". *Box Office Mojo*. สืบค้นเมื่อ 25 September 2019.
19. ↑  "United Arab Emirates Box Office, June 20–23, 2019". *Box Office Mojo*. สืบค้นเมื่อ 8 July 2019.

แหล่งข้อมูลอื่น
---------------

* เว็บไซต์อย่างเป็นทางการ (ญี่ปุ่น)
* เว็บไซต์อย่างเป็นทางการ เก็บถาวร 2019-04-08 ที่ เวย์แบ็กแมชชีน (ไทย)

| * ด
* ค
* ก
*ยอดนักสืบจิ๋วโคนัน* โดย โกโช อาโอยามะ |
| --- |
| ตัวละครหลัก | 
* คุโด้ ชินอิจิ / เอโดงาวะ โคนัน
* โมริ รัน
* โมริ โคโกโร่
* คิซากิ เอริ
* ซึซึกิ โซโนโกะ
* ฮัตโตริ เฮย์จิ
* โทยามา คาสึฮะ
* มิยาโนะ ชิโฮะ / ไฮบาระ ไอ
* โยชิดะ อายูมิ
* ซึบุรายะ มิซึฮิโกะ
* โคจิมะ เก็นตะ
* ฮอนโด เอย์สึเกะ
* มิซึนาชิ เรย์นะ / ฮอนโด ฮิเดมิ
* จอมโจรคิด / คุโรบะ ไคโตะ
* ฮาคุบะ ซางูรุ

 |  |
| ภาพยนตร์ | 
* *คดีปริศนาระเบิดระฟ้า*
* *คดีฆาตกรรมไพ่ปริศนา*
* *ปริศนาพ่อมดคนสุดท้ายแห่งศตวรรษ*
* *คดีฆาตกรรมนัยน์ตามรณะ*
* *คดีปริศนาเส้นตายสู่สวรรค์*
* *ปริศนาบนถนนสายมรณะ*
* *คดีฆาตกรรมแห่งเมืองปริศนา*
* *มนตราแห่งรัตติกาลสีเงิน*
* *ยุทธการเหนือห้วงทะเลลึก*
* *บทเพลงมรณะแด่เหล่านักสืบ*
* *ปริศนามหาขุมทรัพย์โจรสลัด*
* *บทบรรเลงแห่งความตาย*
* *ปริศนานักล่าทรชนทมิฬ*
* *ปริศนามรณะเหนือน่านฟ้า*
* *15 นาทีเฉียดวิกฤติมรณะ*
* *ปริศนาระทึก-ศึกลูกหนังมรณะ*
* *ฝ่าวิกฤติเรือรบมรณะ*
* *ลูแปงที่ 3 ปะทะ ยอดนักสืบจิ๋วโคนัน เดอะมูฟวี่*
* *ปริศนากระสุนมรณะ*
* *ปริศนาทานตะวันมรณะ*
* *ปริศนารัตติกาลทมิฬ*
* *ปริศนาเพลงกลอนซ่อนรัก*
* *ปฏิบัติการสายลับเดอะซีโร่*
* *ศึกชิงอัญมณีสีคราม*
* *กระสุนสีเพลิง*
* *เจ้าสาวฮาโลวีน*
* *มฤตยูใต้น้ำทมิฬ*
* *ดาวนำทางล้านดอลลาร์*

 |
| โอวีเอ | 
* โคนันปะทะคิดปะทะไยบะ - ศึกแตกหักชิงดาบล้ำค่า
* สิบหก ผู้ต้องสงสัย!?
* โคนัน และ เฮย์จิ และเด็กที่หายตัวไป
* โคนัน กับคิด และคริสตัลมาเธอร์
* เป้าหมายคือโคโกโร่! บันทึกลึกลับของขบวนการนักสืบเยาวชน
* ไล่ล่าหาอัญมณี! โคนันกับเฮย์จิปะทะคิด
* คำใบ้มรณะจากอากาสะ ฮิโรชิ
* การไขคดีของซึซึกิ โซโนโกะ
* เมื่อ 10 ปีผ่านไป
* โคนัน ปะทะ จอมโจรคิด เกาะแห่งกับดัก
* ข้อมูลลับจากลอนดอน
* ปาฏิหาริย์ไม้เบสบอลในตำนาน

 |
| แมจิก ไฟล์ | 
* Shinichi Kudo — The Case of the Mysterious Wall and the Black Labrador
* Shinichi and Ran — The Memories from Mahjong pieces and Tanabata
* Osaka Okonomiyaki Odyssey
* The Niigata-Tokyo Souvenir Capriccio
* Fantasista Flower

 |
| ตอนพิเศษโทรทัศน์ | 
* *Time Travel of the Silver Sky*
* *Black History*
* *ลูแปงที่ 3 ปะทะ ยอดนักสืบจิ๋วโคนัน*
* *เป้าหมายคือ โมริ โคโกโร่!*
* *คดีปริศนากับโคนันที่หายไป*
* *เอพิโสด วัน: กำเนิดยอดนักสืบจิ๋ว*

 |
| ภาคคนแสดง | 
* *จดหมายท้าทายถึงคุโด้ ชินอิจิ บทนำก่อนอำลา*
* *เผชิญหน้าองค์กรชุดดำ*
* *ชินอิจิปะทะปริศนาวิหคมรณะ*
* *ชินอิจิกับปริศนาเกียวโตชินเซ็นกุมิ*
* 13 ห้องแห่งความตาย

 |
| หนังสือฉบับนิยาย | 
* ตำนานขุมทรัพย์โคชู
* ซิมโฟนีสังหาร
* สาสน์ท้าแด่คุโด้ ชินอิจิ - บทนำแห่งการลาจาก
* การกลับมาของคุโด้ ชินอิจิ - ประทะองค์กรชุดดำ
* พลิกคดีแม่มดแห่งเอจินบาระ
* สาสน์ท้าแด่คุโด้ ชินอิจิ - ปริศนาวิหคมรณะ
* สาส์นท้าแด่คุโด้ ชินอิจิ - คดีฆาตกรรมห้องพิพากษา

 |
| รายชื่อและอื่น ๆ | 
* อนิเมะ
* มังงะ
* เดอะมูฟวี่
* OVAs
* ภาคคนแสดง
* ฉบับนิยาย
* *13 ห้องแห่งความตาย*
* *ฮันซาวะ ตัวร้ายสุดโหด*
* *วันสบาย ๆ ของซีโร่*
* *ห้าพยัคฆ์นักเรียนตํารวจ*
* APTX4869
* เพลงประกอบภาพยนตร์การ์ตูน
* เกม

 |